PressReader - Landbou Boerekos: 2017-09-29 - BOE­RE­KOS-LE­SERS ONTHOU
Landbou Boerekos - 2017-09-29 - Briewe -
Ons ver­soek aan le­sers om hul kos­sto­ries vir ons te ver­tel, het baie re­ak­sie uit­ge­lok. Lees die wen­in­skry­wing deur I­sa­bel Mar­tin­son op bl. 128. Al is die mees­te van die sto­ries te lank om op die brie­we­blad ge­plaas te word, het dié twee kor­ter in­skry­wings ons lek­ker laat lag.
’N SKELM VETKOEK
Ons was ’n ge­sin van 11 sie­le in die huis op Co­les­berg. My ma was ’n y­we­ri­ge kok en was ook vrees­lik lief daar­voor om brood te bak. Sog­gens voor skool het sy ge­knie, en by die tyd dat ons op­staan, het die deeg al uit­ge­rys en rond ge­staan in die wit er­de­skot­tel. Sy het al­tyd ’n stuk van die brood­deeg ge­hou vir vetkoek en die vet­koe­ke dan in o­lie op ’n pri­mus­sto­fie ge­braai.
My ma was blind in haar een oog en ek het al­tyd mooi ge­kyk of die bak waar­in sy die vetkoek gooi, aan die kant van die blin­de oog staan. So­dra daar ’n paar vet­koe­ke in die bak was, het ek vin­nig vir my een uit­ge­haal en ka­mer toe ver­dwyn, want dit was vir my net te lank om te wag tot ons aan die ta­fel sit.
Een Son­dag­aand het Ma melk­sny­sels vir aand­e­te ge­maak. Toe my pa die ta­fel­ge­bed doen, stop my jong­ste boe­tie hom mid­de-in sy ge­bed met die vol­gen­de woor­de :“Maar Pa ,’ n mens bid mos nie vir pap nie!” HESTER SPIES B­rief per e-pos
Ek was lief vir bak van­dat ek by die kas kon by­kom en my ma my met ’n klit­ser en oond ver­trou het. Huis­houd­kun­de was ’n na­tuur­li­ke vak­keu­se in graad 8
en saam met juf­frou Mat­thee, huis­houd­kun­de-on­der­wy­se­res by die Ho­ër­skool Er­me­lo, het ons ve­le kos-a­von­tu­re aan­ge­pak. Ons eer­ste prak­tie­se taak vir pun­te was om skons te bak. Juf­frou Mat­thee het die ba­sie­se re­sep ge­gee en ons het in groe­pies van twee ver­deel. My vrien­din, Syl­via, se taak was om die oond aan te ska­kel en die toe­rus­ting reg te kry. Ons het be­sluit op soet skons en het die vo­ri­ge dag ons ver­sie­ring fyn be­plan vir ’n ver­se­ker­de vol­pun­te.
Ek was ver­ant­woor­de­lik vir die af­meet en aan­dra van be­stand­de­le. Die be­stand­de­le was in groot hou­ers voor in ons huis­houd­kun­de­klas uit­ge­pak. Ons was voor­be­reid en ek het voor die an­der my be­stand­de­le gaan af­meet. Die ge­wo­ne bot­ter, meel, bak­poei­er, ens. was van toe­pas­sing en ’n kop­pie sui­ker vir die soet weer­ga­we.
Ek en Syl­via het die be­stand­de­le ge­meng en sorg­vul­dig die deeg uit­ge­rol en met koe­kie­druk­kers vol­maak­te skons uit­ge­druk en op die bak­plaat ge­sit. Die oond­lig­gie was af en ons het ons skons in­ge­sit en op die hor­lo­sie ge­kyk om die tyd dop te hou. Ons het ons bord­jies voor­be­rei en ver­sie­rings van ver­sui­ker­de vrug­te en ge­klop­te room reg­ge­sit. Ons het ons skot­tel­goed be­gin was. Daar was ’n stuk­kie
deeg wat aan die koe­kie­druk­ker vas­ge­sit het en ek en Syl­via het dit ge­deel. Ons het skie­lik al­bei be­gin spoeg. Dit was sleg. V­rek sleg! Dit het soos sout­klei ge­proe en ek het skie­lik be­sef dat my kop­pie “sui­ker” uit die ver­keer­de hou­er ge­skep is en sout was.
Dit was te laat. Daar was nie tyd om an­der te bak nie.
Toe die skons uit die oond kom, het ons be­sluit om ons fout te pro­beer ver­bloem met nie net snip­pers­vrug­te­lek­kersnie, maar som­mer die helf­te van die pak­kie en baie ge­sif­te ver­sier­sui­ker. Toe juf­frou Mat­thee na­der­kom, het ons ge­bid dat sy nie van­dag proe nie. Sy het die skons oop­ge­sny en ge­sê dis ef­fens kluit­jie en daar is te veel ver­sie­ring op.
Toe sy die koek­vur­kie met ’n stuk­kie op na haar mond bring, het ons al­bei a­sem op­ge­hou. Ge­luk­kig was sy takt­vol en het sy ’n ser­vet ge­gryp om die hap­pie in uit te spoeg. Ek sal nooit haar ge­sigs­uit­druk­king ver­geet nie.
Al was ons pun­te daar­die dag nie goed nie, is s ek en Syl­via 21 jaar la­ter steeds ds vrien­din­ne en kom daar r heel­wat ge­slaag­de ge­bak bak uit ons oon­de. Maar ’n n sout skon sal vir ons nooit t die­self­de be­te­ke­nis as vir ie­mand an­ders hê nie! NANETTE BOT THA B­rief per e-pos